সাফওয়ান ইবনে মুয়াত্তাল
সাফওয়ান ইবনে মুয়াত্তা আল-সুলামি ( আরবি: صفوان بن المعطل السلمي) (মৃত্যু ৬৩৮ বা ৬৭৯) ছিল ইসলামের নবী মুহাম্মদের সাহাবী বা সহচর এবং মুসলিম বিজয়ে একজন আরব কমান্ডার। বনু সুলায়মের সদস্যদের মধ্যে তিনি ইসলাম গ্রহণ করেছিলেন। কবি হাসান ইবনে সাবিত তার বিরুদ্ধে অভিযোগ করেন যে, মদিনাগামী কাফেলা থেকে দু'জন বিচ্ছিন্ন হয়ে যাওয়ার পর মুহাম্মদের স্ত্রী আয়িশার সাথে তার সম্পর্ক ছিল। পরবর্তীতে সাফওয়ান একজন কমান্ডার হন এবং ঐ অঞ্চলে মুসলিম বিজয়ের সময় মদিনা থেকে বসরায় চলে যান। এরপর তিনি আল-জাজিরা (আপার মেসোপটেমিয়া) এবং আর্মেনিয়ায় বাইজেন্টাইনদের বিরুদ্ধে সামরিক অভিযানে অংশ নেন, যেখানে তাকে হত্যা করা হয় বলে জানা যায়। তবে অন্যান্য প্রতিবেদনে উল্লেখ করা হয়েছে যে কয়েক দশক পরে আর্মেনিয়ার গভর্নর হিসেবে তিনি মারা যান।